OŠ Stjepana Bencekovića

**Kriteriji praćenja i vrednovanja za predmet „Informatika”**

Školska godina 2020./2021.

Matea Meštrović, prof.

U predmetu Informatika vrednovanje se vrši u tri elementa: Usvojenost znanja, Rješavanje problema i Digitalni sadržaji i suradnja. Formativno vrednovanje dopunjava sumativno, a učitelju, učeniku i roditelju može biti iznimno važan pokazatelj usvojenosti znanja, stečenih vještina, zalaganja i odnosa prema radu i nastavi te kao takvo utjecati na zaključnu ocjenu.

|  |  |
| --- | --- |
| **ELEMENTI OCJENJIVANJA** | /ŠTO OBUHVAĆA/ |
| 1. USVOJENOST ZNANJA | * činjenično znanje * razumijevanje koncepata * analiziranje * opisivanje i objašnjavanje * poznavanje pravila |
| 2. RJEŠAVANJE PROBLEMA | * analiziranje i modeliranje problema * korake rješavanja problema * pisanje algoritama i provjeravanje njihove ispravnosti * strategije pretraživanja i prikupljanja podataka * odabir primjerenih programa * vještina uporabe programa * samostalnost u rješavanju problema |
| 3. DIGITALNI SADRŽAJI I SURADNJA | * kvaliteta digitalnih uradaka * odabir primjerenih programa * vještina uporabe programa * kreativnost i originalnost digitalnih uradaka * suradnja i komuniciranje u timu * predstavljanje svojih radova * odgovornost, samostalnost i promišljenost pri uporabi tehnologije |

Kod pisanih provjera znanja primjenjuje se ljestvica:

|  |  |  |  |  |  |
| --- | --- | --- | --- | --- | --- |
| BROJ BODOVA (%) | 0-49,99 | 50-63,99 | 64-78,99 | 79-89,99 | 90-100 |
| OCJENA | Nedovoljan (1) | Dovoljan (2) | Dobar (3) | Vrlo dobar (4) | Odličan (5) |

Kriteriji praćenja i vrednovanja učenika po elementima

USVOJENOST ZNANJA

|  |  |
| --- | --- |
| Ocjena | Razina usvojenosti znanja |
| Nedovoljan (1) | * učenik ne poznaje osnovne pojmove * učenik ne poznaje činjenice i postupke u radu * učenik pogrešno tumači gradivo i radne postupke |
| Dovoljan (2) | * učenik se prisjeća osnovnih pojmova uz pomoć učitelja * učenik je u stanju nabrojati, prepoznati, opisati nastavne sadržaje * teorijska obrazloženja rada nisu potpuna i precizna |
| Dobar (3) | * učenik poznaje osnovne pojmove * teorijska obrazloženja rada su točna, ali uz pomoć učitelja * učenik razumije i poznaje radne postupke * učenik je u stanju sažeti i razvrstati sadržaje |
| Vrlo dobar (4) | * učenik poznaje sve nastavne sadržaje, ali ih ne povezuje sa sličnim sadržajima * teorijska obrazloženja rada su pretežno točna i precizna * učenik poznaje smisao rada i obrazlaže postupke rada * učenik primjereno upotrebljava stručne termine |
| Odličan (5) | * učenik poznaje sve nastavne sadržaje i povezuje usvojeno znanje s drugim sličnim sadržajima * teorijska obrazloženja rada su izuzetno točna i temeljita * učenik u potpunosti i s razumijevanjem odgovara na postavljena pitanja učenik aktualizira stečena znanja |

RJEŠAVANJE PROBLEMA

|  |  |
| --- | --- |
| Ocjena | Razina rješavanja problema |
| Nedovoljan (1) | * učenik ne zna temeljne naredbe i postupke na računalu * učenik ne uspijeva riješiti ni najjednostavnije zadatke, čak ni uz pomoć učitelja * učenik nije u stanju ni definirati ni objasniti najosnovnije postupke * učenik nema osnovnog znanja koje je temelj za rješavanje problema |
| Dovoljan (2) | * učenik uz manju pomoć učitelja rješava jednostavnije zadatke * učenik samostalno ne uočava pogreške * učenik nepotpuno izvršava zadatke * učenik ne primjenjuje stečeno znanje u rješavanju problema |
| Dobar (3) | * učenik samostalno i točno rješava jednostavnije postupke na računalu * učenik rješava složenije probleme uz pomoć učitelja * učenik uočava pogreške i ispravlja ih uz pomoć učitelja * učenik djelomično točno izvršava zadatke |
| Vrlo dobar (4) | * učenik uglavnom logično i s razumijevanjem rabi naredbe na računalu, razumije postupke te se upušta u samostalan rad s računalom i koristi se njime bez većih poteškoća * učenik samostalno i točno rješava probleme, a uz manju pomoć učitelja i one najsloženije * učenik u potpunosti izvršava zadatke * učenik koristi stečeno znanje u rješavanju problema i samostalno donosi zaključke |
| Odličan (5) | * učenik kreativno rabi računalo, brzo shvaća, pokazuje izuzetno razumijevanje za rad s računalom * učenik bez pomoći učitelja pronalazi prave načine rješavanja problema * učenik samostalno, brzo i točno rješava i najsloženije probleme * učenik pokazuje kreativnost u pristupu problemu * učenik primjenjuje stečeno znanje u rješavanju problema te uočava veze i sličnosti u postupcima i primjenjuje uočeno kod novih problema |

DIGITALNI SADRŽAJI I SURADNJA

|  |  |
| --- | --- |
| Ocjena | Razina izrade digitalnih sadržaja i suradnje |
| Nedovoljan (1) | * učenik izbjegava uporabu računala * učenik ne izvršava zadane zadatke * učenik ne prepoznaje kojim alatom izvršiti zadatak * učenik nema potreban pribor za rad * učenik je nezainteresiran za rad i odbija suradnju * učenik ne pohranjuje svoje digitalne radove ili ih ne pohranjuje na pravo mjesto |
| Dovoljan (2) | * učenik se koristi osnovnim mogućnostima alata uz pomoć učitelja * učenik reproducira postupke koje je vidio kod učitelja ili drugog učenika * učenik ne uočava pogreške samostalno * učenik ne surađuje bez dodatnog poticaja * učenik je pasivan u timskom radu * učenik je ponekad nemaran kod pohranjivanja svojih digitalnih radova |
| Dobar (3) | * učenik se samostalno koristi osnovnim mogućnostima alata * učenik prepoznaje kojim alatom se izvršava pojedini zadatak * učeniku je potrebna pomoć za uklanjanje pogrešaka * učenikovi digitalni radovi su korektni, no jednostavni i nemaštoviti * učenik surađuje s drugim učenicima no ne pridonosi puno u timskom radu * učenik uredno pohranjuje digitalne radove u svoju mapu |
| Vrlo dobar (4) | * učenik se uspješno koristi programskim alatima * učenik odabire primjereni programski alat za izvršavanje zadatka * učenik samostalno primjećuje i otklanja pogreške * učenik rado i uspješno surađuje s drugim učenicima i učiteljem * učenik daje pozitivan doprinos radnoj atmosferi * učenik se dobro snalazi na svom računalu i redovito pohranjuje svoje digitalne radove |
| Odličan (5) | * učenik koristi napredne mogućnosti programskih alata * učenik pokazuje kreativnost kod izrade digitalnih radova * učenik pomaže drugim učenicima u radu i rado dijeli svoje znanje * učenik se koristi i neobaveznim izvorima znanja i programskim alatima * učenik doprinosi u timskom radu te često preuzima vodstvo * učenikovi digitalni radovi služe za primjer drugim učenicima |